Oecumenicum concilium

[thumb|300px|[Allegoria|Allegorica primi Oecumenici Concilii Nicaeae anno 325 imago]]

**Oecumenicum concilium** est sollemnis congregario episcoporum, qui una contituunt praecepta pro universa Ecclesia. Exinde dicitur oecumenicum, quia universalis est vel spectat ad universos fideles. Per concilium oecumenicum Collegium episcoporum una cum Pontifice Romano exercet illam supremam potestatem, quam habet in Ecclesiam Catholicam.

## Conciliorum genera
Concilia sunt aut **oecumenica** aut **nationalia** aut **regionalia,** prout episcopi aut totius orbis aut alicuius civitatis aut alicuius regionis vel provinciae convocentur. Sola concilia oecumenica possunt de rebus fidei et morum definitiones constituere.

## Munus Romani Pontificis 
Secundum doctrinam Catholicam hodiernam, concilium oecumenicum numquam datur si a Pontifice Romano non sit ut tale confirmatum vel saltem receptum. Quapropter Pontificis Romani semper est concilia oecumenica indicere, iisdem praesidere eademque confirmare.

## Auctoritas Concilii Oecumenici 
Cum episcopi una cum Pontifice Romano in concilio oecumenico collecti, pro universa ecclesia, tamquam fidei et morum doctores unanimam sententiam sollemniter dicunt, de doctrina errare non possunt. Quorum definitionibus obsequium fidei praestandum est.

## Concilia Oecumenica 
Secundum doctrinam Catholicam, viginti concilia oecumenica et unum etiam tunc facta sunt.

### Concilia primorum saeculorum 
Definierunt gravissimas fidei Christianae veritates.
#Concilium Nicaenum Primum (325)
#Concilium Constantinopolitanum Primum (381)
#Concilium Ephesinum (431)
#Concilium Ephesinum Secundum (449)
#Concilium Chalcedonense (451)
#Concilium Constantinopolitanum Secundum (553)
#Concilium Constantinopolitanum Tertium (680-681)
#Concilium Nicaenum Secundum (787)
#Concilium Constantinopolitanum Quartum (869-870)

### Concilia Medii Aevi 
In eis praecipue de disciplinae rebus actum est.
#Concilium Lateranense Primum (1123)
#Concilium Lateranense Secundum (1139)
#Concilium Lateranense Tertium (1179)
#Concilium Lateranense Quartum (1215)
#Concilium Lugdunense Primum (1245)
#Concilium Lugdunense Secundum (1274)
#Concilium Viennense (1311-1312)

### Concilia de Christianitate 
Illuc intenderunt, ut christianitatis dissolutionem vitarent.
#Concilium Constantiense (1414-1418)
#Concilium Basiliense - Ferrariense-Florentinum-Romanum (1431-1445)
#Concilium Lateranense Quintum (1512-1517)

### Concilia recentiora 
Sacram Scripturam et Traditionem inter se contulerunt, quo Revelationem clarius appareret.
#Concilium Tridentinum (1545-1563)
#Concilium Vaticanum Primum (1869-1870)
#Concilium Vaticanum Secundum (1962-1965)

## Opinio Orthodoxa
Orthodoxi dicunt sola septem priora concilia fuisse oecumenica. Quibus addunt aliud octavum, quod oecumenicum appellant:
#Concilium Constantinopolitanum Quartum (Orthodoxum)

## Opiniones diversae 
Ecclesiae orientales quae cum Sede Romana non consentiunt prima concilia tantum recipiunt, quibus addunt Synodum Constantinopolitanam, quae Concilium in Trullo (anno 692) appellatur.

Protestantes autem conciliorum oecumenicorum auctoritatem in rebus fidei prorsus infitiantur.

## Libri
*Alberico, Giuseppe, Giuseppe L. Dossetti, P. Joannous Perikles, Claudio Leonardi, et Paolo Prodi, eds.; Hubert Jedin consultor. 2002. *Conciliorum Oecumenicorum Decreta.* Bologna: Edizioni Dehoniane.
* CONCILIUM VATICANUM II, Sessio V, Constitutio dogmatica de Ecclesia "Lumen Gentium", 21 Novembris anno 1964.

!
Categoria:Ecclesia Catholica